Фальклорная праграма Бера­ставіцкага раёна складалася з тэатралізаванага прадстаўлення абрада “Завіванне куста”, з якім выступілі ўдзельнікі дзіцячага фальклорнага гуртка “Дударочкі” філіяла па культурна-дасугавай дзейнасці аг.Стары Дворац (мастацкі кіраўнік Алена Бутрыла). Сваёй творчасцю падзяліліся ўдзельніцы фальклорнага гурта “Надзея” сельскага клуба сацыяльна- культурных паслуг в.Пыхоўчыцы (кіраўнік Рамуальда Пальяноўская). “Легенду пра заснавальнікаў Вялікай Бераставіцы – Бераста і Тавіцу” распавёў выканаўца ў намінацыі “народная проза”, краязнаўца Мікалай Пацэнка. Выступленне нашых прадстаўнікоў выклікала станоўчы водгук у гледачоў і членаў журы.